שיחה:רוני אהרון בורנשטיין

message: אכן איש רב פעלים, אך למצער חסר חשיבות אנציקלופדית.--כ.אלון - שיחה 19:20, 22 ביולי 2015 (IDT)
אינני אשת יחסי ציבור, אינני מועסקת בשכר ולא מקבלת תמורה משום סוג עבור עבודתי זו, ולכן אני מבקשת למחות נגד הנימה הפסקנית שלך כאן.
הערך הזה מוסיף לתולדות היחסים בין ישראל ליפן.46.116.142.63 19:44, 22 ביולי 2015 (IDT)
replies: text: לאור תשובתך מחקתי את נושא היחצנות. עניינית באשר לחשיבות האנציקלופדית נמתין לדעות נוספות--כ.אלון - שיחה 19:50, 22 ביולי 2015 (IDT)
replies: text: :האם יש מקור לאמור בפסקה "תקשורת"? כי יש חשיבות לפעילותו כעיתונאי, שבין השאר, כביכול היה הראשון שפרסם את פרשת מרדכי וענונו. אגסי - שיחה 20:30, 22 ביולי 2015 (IDT)
ב 1986 בורנשטיין שירת כמבזקן בגלי צה"ל. בשעה 2 בלילה קודם חשיפת הפרשה, נודע לו מהטלפרינטר שהסאנדיי טיימס יפרסם למחרת את המידע על מרדכי ואנונו. אף עיתון טרם נדפס וגלי צה"ל היו הראשונים בישראל ששידרו את הידיעה בשעה ארבע באותו לילה, בתיאום עם דובר צה"ל והצנזורה הצבאית46.116.142.63 20:46, 22 ביולי 2015 (IDT)

text: איננו יכולים לסמוך על טענות אנונימיות. נא להביא מקורות. גם לא השתכנעתי שהוא זה שגרם לביקור ראש ממשלת יפן בישראל. מן הסתם רבים תרמו לכך לא פחות ממנו. נרו יאיר • שיחה • ו' באב ה'תשע"ה • 22:21, 22 ביולי 2015 (IDT)
אני פועלת לאיתור ההקלטה של המבזק בגלי צהל ב1986, ששודר בלילה שלפני פרסום הידיעה בסאנדיי טיימס46.116.142.63 07:18, 23 ביולי 2015 (IDT)

text: שיניתי את הניסוח בעניין ראש ממשלת יפן46.116.142.63 07:19, 23 ביולי 2015 (IDT)

text: המבזק לא יספיק. אולי ברשת ב' הודיעו קודם? אבל במחשבה שנייה הדיון הזה מיותר. זו הרי לא חשיפה שלו אלא של הסאנדיי טיימס. לא ממש משנה איזו מבין שתי תחנות הרדיו הישראליות דיווחה על זה כמה דקות קודם, זה כבר זוטות. נרו יאיר • שיחה • ז' באב ה'תשע"ה • 09:58, 23 ביולי 2015 (IDT)
replies: text: :רף החשיבות לעיתונאים אינו גבוה. אם בנוסף לפועלו, גם היה הראשון לקבל אישור מהצנזורה ופרסם באופן בלעדי את הפרשה, הרי זה בכל זאת הישג עיתונאי שמוסיף חשיבות. כנ"ל אם זכה לראיון ראשון ובלעדי עם קאנצלר גרמניה הלמוט קוהל מיד עם בחירתו. לעתים יש חשיבות אפילו בדיווח ראשוני שאינו הישג עיתונאי, כמו למשל, הראשון שדיווח בטלוויזיה או ברדיו על רצח קנדי, או כי רבין נורה, או על פתיחת מלחמת ששת הימים (שני האחרונים ע"י יורם ארבל). אגסי - שיחה 11:39, 23 ביולי 2015 (IDT)
replies: text: ::כמובן שהפרסום שלו לא היה בלעדי וגם אין צורך באישור מהצנזורה לפרסם מה שעיתון אחר אומר. זה לא רצח קנדי ולא רצח רבין (שגם כאן לא ממש משנה מי הקדים בכמה שניות את הערוץ האחר). נרו יאיר • שיחה • ז' באב ה'תשע"ה • 15:35, 23 ביולי 2015 (IDT)
replies: text: :::האם לא די בשני הספרים שפרסם בשתי הוצאות שונות לעניין רף החשיבות גם מבלי להתייחס לפעילותו מול יפן? נכון שלמעשה זה הנראה אותו ספר בעברית ובאנגלית, אך הקריטריון לא דן בדקות הזו. --‏Yoavd‏ • שיחה 16:59, 23 ביולי 2015 (IDT)

text: אתם מגזימים בחשיבות של פרטים הטפלים לאירוע משמעותי. האירוע - חשוב. מי דיווח עליו ראשון, מי הושפע ממנו ראשון, מי קנה את הזכויות על הסיפור, מי כתב עליו - לא. עוזי ו. - שיחה 17:08, 23 ביולי 2015 (IDT)
replies: text: :גם לדעתי אם ישנה חשיבות אנציקלופדית, אז היא נובעת בעיקר מעיסוקו בעבר כעיתונאי. אם אכן היה ראש דסק החוץ של עיתון "הארץ" אז הוא עובר את הרף המקובל אצלנו לגבי עיתונאים. Lostam - שיחה 17:42, 23 ביולי 2015 (IDT)
replies: text: ::כללית עושה רושם טוב, שני ספרים (ספרי עיון אמנם) וקריירה עשירה. אני לא מצליח לקרוא את הערך בצורתו הנוכחית. אם הוא יעבור ויקיזציה יהיה ניתן לראות. ביקורת - שיחה 21:13, 23 ביולי 2015 (IDT)
replies: text: :::זה ספר אחד שתורגם לאנגלית. כמדומני שהוצאת מס מפרסמת ספרים בתשלום של המחברים. נרו יאיר • שיחה • ז' באב ה'תשע"ה • 21:28, 23 ביולי 2015 (IDT)
replies: text: ::::זו למעשה עבודת הדוקטורט שלו, שעובדה לספר.

text: ::::חסר תאריך הלידה של מר בורנשטיין

text: ::::אני כמעט משוכנע ששמו בתעודת הזהות אינו "רוני אהרון", ניחוש פראי שלי - רוני הוא שם חיבה לשם הרשמי אהרון. • איקס איקס - שיחה 23:50, 23 ביולי 2015 (IDT)
אשמח להבין מה פירוש "יעבור ויקיזציה?"46.116.142.63 07:37, 24 ביולי 2015 (IDT)

text: לעניין השם: כך מופיע בתעודת הזהות46.116.142.63 07:50, 24 ביולי 2015 (IDT)
replies: text: :לא התייחסתם לנתון המכריע: קבלת orfer of the rising sun golden rays and neck ribbon מקיסר יפן. אות זה, הנחשב לפרס הנובל היפני, הוא העיטור היוקרתי ביותר הניתן ביפן. הוענק בעבר לגנרל אלנבי ולקלינט איסטווד. בורנשטיין זכה השנה בעיטור יחד עם ננסי פלוצ'י, יושבת ראש בית הנבחרים בקונגרס האמריקני. בורנשטיין הוא הישראלי השני הזוכה באות הזה. הראשון היה אלחנן הראל. הוא זכה בעיטור בזכות שלושים שנה של פעילות ציבורית לטובת הידוק יחסי המסחר וההבנה ההדדית בין שתי המדינות46.116.142.63 07:50, 24 ביולי 2015 (IDT)
replies: text: ::לא, אל תספר לנו שזה כמו פרס נובל. אנחנו לא עד כדי כך תמימים. בניגוד לעריכה שלך, הוא לא קיבל את העיטור ברמה העליונה, אלא רק השלישית. בניגוד לדבריך כאן, ודאי ראית בערך מסדר השמש העולה, כשהענקת לבורנשטיין את העיטור בשתי רמות מעל מה שקיבל בפועל, שיש שם עוד ישראלים שקיבלו. נרו יאיר • שיחה • ח' באב ה'תשע"ה • 10:22, 24 ביולי 2015 (IDT)
בוא נדייק. לא אמרתי שזה כמו פרס נובל, אלא שזה הכינוי שלו ביפן.  כפי שכתבתי הוא אינו הישראלי היחיד, אלא שני אחרי אלחנן הראל. לעיטור יש כמה קטגוריות: קידום היחסים עם יפן, תרומה לתרבות יפן, שימור הסביבה ורווחה חברתית. בורנשטיין קיבל את העיטור בקטגוריה קידום היחסים בין המדינות בדרגה הגבוהה ביותר.46.116.142.63 11:13, 24 ביולי 2015 (IDT)

text: א.  ב. אמרת "הנחשב לפרס הנובל היפני". אני יכול לכתוב גם שיקיר ירושלים נחשב לפרס נובל הירושלמי. אין יותר מזה בירושלים. לא יודע לגבי קטגוריות. אני יודע שבערך מסדר השמש העולה, בעברית ובאנגלית, העיטור שהוא קיבל מוצג כרמה שלישית. אתה יודע איזה עיטור הוא קיבל, ובכל זאת, מסיבותיך, הצגת אותו בערך האמור כאילו קיבל עיטור ברמה הגבוהה ביותר. מן הראוי שתתנצל על כך ולא תנסה להסתיר את מה שעשית. נרו יאיר • שיחה • ח' באב ה'תשע"ה • 11:38, 24 ביולי 2015 (IDT)
replies: text: : קראתי את כל הדיון. יש כאן מכלול של דברים שמצטרפים לרף עובר. אם היה רק מסדר השמש העולה מדרגה שלישית, או רק עיתונאי זוטר, או רק מבזקן וענונו זה לא מספיק. אבל הכל ביחד מצדיק. להשאיר. בורה בורה - שיחה 17:38, 24 ביולי 2015 (IDT)

text: אני מתנצלת. טעיתי בעניין דרוג הפרס. ותודה ליאיר על התיקון.46.116.97.22746.116.97.227 17:41, 25 ביולי 2015 (IDT)
replies: text: :בעניין שני ספרי עיון - להבנתי כתב ספר אחד בלבד שתורגם לאנגלית. גם יתר הפרטים די זניחים - עיבד את הדוקטורט שלו לספר (מעשה מקובל למדי) ועבד תקופה קצרה בתקשורת. וב-20 השנים האחרונות הוא איש עסקים. במסגרת עסקיו הוא גם מטפח את הקשרים עם יפן. לדעתי זה רחוק מלהספיק. גילגמש • שיחה 17:48, 25 ביולי 2015 (IDT)

text: בורנשטיין ממלא תפקיד ציבורי לאורך שלושה עשורים, תפקיד אותו הוא עושה בהתנדבות. הוא נבחר לעמוד בראש הלשכה שלוש פעמים באופן דמוקרטי על ידי חבריה, ללא תלות בעסקיו. היה הנציג היחיד מתחום העסקים בועדה שהכינה את ביקור ראש הממשלה ביפן במאי 2014. נחשב לסמכות בענייני קשרי עסקים ישראל יפן, כותב ומתראיין בנושא.46.116.173.19 08:43, 26 ביולי 2015 (IDT)
replies: text: :החזרתי את הערך לפי בקשת רוני בורנשטיין. קיצרתי מאד, הוצאתי פרטים משניים ועשיתי ויקיזציה. אני מבקשת את דעת הקהילה לגבי חשיבותו בצורתו הנוכחית.שלומית קדם - שיחה 13:40, 7 בינואר 2016 (IST)
replies: text: ::החזרת הערך למרחב הערכים לפני הדיון אינה תקינה. לעצם העניין, הוצאת הפרטים המשניים לא הפכה את בורנשטיין לחשוב יותר והתנגדותי עומדת בעינה. גם החזרת לערך חלק מהבעיות שטופלו עוד לפני המחיקה, כמו הקביעה השגויה שבורנשטיין קיבל את העיטור מקיסר יפן, והשמטת העובדה שהעיטור שקיבל הוא מדרגה שלישית. זו אינה הגרסה שהייתה לפני המחיקה, ובאופן בו הערך הוחזר קשה להשוות ביניהן. אגב, אם קיבלת את הגרסה שהעלית היום מבורנשטיין, צריך לתת לו קרדיט. בברכה, גנדלף - 14:10, 07/01/16

text: ::אי-אפשר סתם כך להחזיר ערך בלי דיון. מסדר השמש העולה מדרגה 3? רחוק מלהספיק.AddMore-II - שיחה 15:04, 7 בינואר 2016 (IST)
thread_title: דיון חשיבות

message: הערך נכתב מחדש, הנה הוא כאן לבחינתכם. נוספו לו אסמכתאות לכל העובדות (אם מישהו רוצה להעמיק, יש ברשותי סריקות של כתבות שפרסם בורנשטיין בחדשות ובעל המשמר, ויש לי גם הקלטות של דיווחים שלו בגל"צ). הוא שימש כמרצה באקדמיה, והקריירה העיתונאית שלו לא הייתה זניחה כפי שנאמר כאן למעלה: הוא סיקר ככתב חוץ שיושב בברלין אירועים חשובים, כולל ביקור האפיפיור בפולין, ראיין בריאיון בלעדי את הלמוט קוהל זמן קצר לאחר שנבחר לקאנצלר בגרמנית ברייכסטאג עבור גל"צ, ושימש ראש דסק החדשות בהארץ - ראו אסמכתה סרוקה בטיוטה. עניין העיטור היפני עודכן ותוקן. הוא ליווה ראשי ממשלה ושרים במשלחות ליפן, פרסם ספר בעברית ובאנגלית, ועוד. מבקש דיון מחודש בחשיבות הערך. yinonk - שיחה 19:11, 9 בינואר 2017 (IST)
replies: text: לא יודע אם נדרש כאן, ובכל זאת, העריכה של הטיוטה נעשתה בתשלום. yinonk - שיחה 19:31, 9 בינואר 2017 (IST)
replies: text: :אילו עובדות השתנו מאז הדיון הקודם וההצבעה בסופו? נרו יאיר • שיחה • י"ב בטבת ה'תשע"ז • 10:03, 10 בינואר 2017 (IST)
replies: text: ::העובדות לא השתנו מהותית, אך נוספו אסמכתאות לכולן. לאור ההערות (הנכונות) שלך ושל אחרים בדיון נערכו שינויים מפליגים בערך, כולל ויקיזציה. yinonk - שיחה 10:07, 10 בינואר 2017 (IST)
replies: text: :::לאיזה פרט משמעותי שלא היו לו סימוכין בהצבעה הבאת עכשיו אסמכתא? נרו יאיר • שיחה • י"ב בטבת ה'תשע"ז • 10:11, 10 בינואר 2017 (IST)
replies: text: ::::ראשית, אסמכתה לעבודתו כראש דסק החדשות בהארץ; עבודתו ככתב חוץ בברלין בעל המשמר, חדשות וגל"צ; הריאיון שערך עם הלמוט קוהל ברייכסטאג; הסיקור שלו לביקור האפיפיור בפולין וכולי. yinonk - שיחה 10:14, 10 בינואר 2017 (IST)
replies: text: :::::הדבר היחיד שהוטל בו ספק בדף ההצבעה היה עניין דסק החוץ. לא הבאת אסמכתא לזה. הבאת צילום של גזיר עיתון שבו כתוב שבורנשטיין ערך את העמוד. זה הכול. יש צורך גם באסמכתא לפרק הזמן שבו שימש בתפקיד. נרו יאיר • שיחה • י"ב בטבת ה'תשע"ז • 10:26, 10 בינואר 2017 (IST)
replies: text: ::::::yinonk, ההערה של נרו יאיר נכונה. מה התייחסותך? בשלב זה אני לא תומך בשחזור הערך. באופן עקרוני אני תומך בגישה שמכבדת הכרעות עבר של הקהילה. Lostam - שיחה 10:44, 10 בינואר 2017 (IST)
replies: text: :::::::Lostam ונרו יאיר, מבין את דבריכם, אך מה הייתם עושים לו רציתם להביא אסמכתה אחרת? איזו הוכחה אפשר למצוא? לאור מכלול העיסוקים העיתונאיים של בורשטיין, הסריקה של העמוד (אגב, סריקה של עמוד 7 המלא בדרך) עם שמו מניחה את הדעת (לדעתי כמובן). איזו עוד סיבה יכולה להיות לציון שמו כעורך בתחתית עמוד ידיעות החוץ בעיתון הארץ? yinonk - שיחה 10:51, 10 בינואר 2017 (IST)
replies: text: :::::::::כתבת סברה אפשרית, אבל לא הבאת אסמכתא של ממש. זה מלבד שאלת פרק הזמן. נרו יאיר • שיחה • י"ב בטבת ה'תשע"ז • 11:17, 10 בינואר 2017 (IST)

text: ::::::::סיבה אפשרית לכך שכתוב שהוא ערך את הידיעה, היא שהוא ערך את אותה ידיעה. אם הוא נשא בתואר "ראש דסק החוץ" אז זה התואר שאמור להיות כתוב, היכן שהוא. כמו כן עיטור ‏מסדר השמש העולה דרגה שלישית אינו מוענק ע"י קיסר יפן, וגם לא אנציקלופדי לכתוב שניתן "מטעמו" כפי שכתבת, או "בשמו" כפי שנכתב ב-YNET. בברכה, גנדלף - 11:26, 10/01/17
replies: text: :::::::::גנדלף, כתוב ערך את העמוד לא "ערך את הידיעה". מכיוון שהוא אינו עורך לשון, נותרה רק אפשרות אחת. תיקנתי לפי קביעתך את השורה של העיטור שניתן לו. yinonk - שיחה 11:34, 10 בינואר 2017 (IST)
replies: text: ::::::::::קראתי את הערך, ולדעתי בצורתו הנוכחית הוא ראוי לעלות למרחב הערכים הראשי, אם כי חבל שנכתב בתשלום. כמו כן, בהשוואה לערך אלחנן הראל, אין סיבה שלא לכלול את הערך הזה. אגב, כדאי להכניס אותו בשם רוני בורנשטיין, בלי תוספת (לפי בקשתו).שלומית קדם - שיחה 18:03, 10 בינואר 2017 (IST)
replies: text: :::::::::::שמתי תבנית חשיבות בערך של הראל. נרו יאיר • שיחה • י"ב בטבת ה'תשע"ז • 20:36, 10 בינואר 2017 (IST)
replies: text: ::::::::::::אני בעד קיומו של הערך (עיתונאי זוכה עיטור ממשלת יפן). דוג'רית - שיחה 13:25, 11 בינואר 2017 (IST)
replies: text: :::::::::::::את הנימוק הזה כבר דחתה הקהילה בהצבעה. נרו יאיר • שיחה • י"ג בטבת ה'תשע"ז • 13:37, 11 בינואר 2017 (IST)
replies: text: ::::::::::::::הערך נמחק בעבר בהצבעת מחיקה, וכאן בדיון לא הושגה הסכמה לכך שמאז המחיקה חל שינוי נסיבות מהותי. מאחר ועברה מעל שנה מאז המחיקה, מי שבכל זאת מעוניין לשחזר את הערך מוזמן לפתוח בהליך של הצבעת שחזור על פי הכללים. Lostam - שיחה 09:33, 17 בינואר 2017 (IST)
replies: text: ::::::::::::::: Lostam, אני לא ממש בטוח איך עושים את זה. תוכל לעזור? כמו כן, אשמח להבין גם מהאחרים מדוע הם סבורים שהאסמכתה לעבודתו של בורשטיין בהארץ אינה מספקת. הרי זו המחלוקת היחידה שמונעת את אישור הערך. yinonk - שיחה 14:31, 17 בינואר 2017 (IST)
replies: text: :::::::::::::::: ינון, א. אני לא חושב שאתה יכול לפתוח הצבעה. ב. הסברנו מדוע האסמכתא לא מספקת, יהיה קשה לשכנע את מי שכתב את הערך בתשלום (אבל לשבחך ייאמר שאינך מסתיר זאת). ג. לא בטוח שזו המחלוקת היחידה. יהיו גם מי שיאמרו שהתואר לא מספיק, בפרט שאפילו אתה לא יודע לומר כמה זמן נשא בו בורנשטיין. כנראה לא מדובר בעשרים שנה. נרו יאיר • שיחה • י"ט בטבת ה'תשע"ז • 14:38, 17 בינואר 2017 (IST)
replies: text: ::::::::::::::::: מדובר במעט פחות משנתיים, נרו יאיר. yinonk - שיחה 14:40, 17 בינואר 2017 (IST)
replies: text: ::::::::::::::::::הכללים נקבעו בהחלטת הפרלמנט: "כדי לפתוח הצבעת שחזור במקרים בהם לא חל "שינוי משמעותי בנסיבות" יש להמתין לפחות שנה זמן מההצבעה האחרונה בעניינו וכן לקבל את תמיכתם של לפחות 5 ויקיפדים בעלי זכות הצבעה. ערך שנמחק בהצבעת מחיקה ישוחזר בהצבעת שחזור אם זכה ל-60% מהמצביעים בעלי זכות ההצבעה." מאחר ועברה מעל שנה מאז הצבעת המחיקה, אם תצליח לגייס תמיכה של 5 ויקיפדים בעלי זכות הצבעה, תוכל לפתוח הצבעת שחזור. אם בהצבעה יהיה רוב של לפחות 60% בעד השחזור - הערך ישוחזר. Lostam - שיחה 14:42, 17 בינואר 2017 (IST)
replies: text: :::::::::::::::::::אני לא חושב שכותב בתשלום יכול לפתוח הצבעה, אבל אם יהיו 5 תומכים אולי מישהו מהם ירצה לעשות זאת. נרו יאיר • שיחה • י"ט בטבת ה'תשע"ז • 14:49, 17 בינואר 2017 (IST)
replies: text: :::::::::::::::::::: עד כה תמכו שתיים אם אני לא טועה. חבל, אבל ההחלטה בידכם, עשו מה שנדרש לפי הנהלים. yinonk - שיחה 14:50, 17 בינואר 2017 (IST)
הריני מצטרף לתומכי החשיבות ובאשר לסוגיית עורך דסק החוץ, אני מציע לנסות לאמת את המידע מול מתי גולן. כמו כן לענ"ד ניתן ומומלץ במקרה שכזה להזמין את הקהילה לדיון גם באמצעות לוח המודעות. מי-נהר - שיחה 23:32, 21 בינואר 2017 (IST)
thread_title:  בקשה לדיון חשיבות נוסף